**Pasaulio regbio čempionatas**| Vebo Eliso taurė |
| **Įkurta** | 1987 |
| **Regionas** | Tarptautinis (IRB) |
| **Dalyvių skaičius** | 20 (finaliniame etape)96 (kvalifikacijoje) |
| **Dabartiniai čempionai** | Naujoji Zelandija Pietų Afrika (3-as titulas) |
| **Sėkmingiausios ekipos** | Naujoji Zelandija Naujoji Zelandija ir Pietų Afrikos Respublika Pietų Afrika (3 titulai) |
| **Oficiali svetainė** | www.rugbyworldcup.com/ |
| **Sekantis čempionatas** | 2023 Prancūzija |
|

**Pasaulio regbio čempionatas** (angl. *Rugby World Cup*) yra kas ketverius metus vykstantis stipriausių pasaulio regbio rinktinių turnyras. Tai trečias didžiausias pasaulyje sporto renginys pagal žiūrovų skaičių po Olimpinių žaidynių ir FIFA Pasaulio taurės. Nugalėtojams yra įteikiama Vebo Eliso taurė, pavadinta Regbio (Anglijos miesto) mokyklos mokinio vardu, kuris, pasak legendos, išrado regbį, per futbolo rungtynes čiupdamas kamuolį į rankas ir leisdamasis su juo bėgti.

Pirmasis Pasaulio taurės turnyras vyko 1987. Devyniuose iki dabar vykusiuose čempionatuose pergales šventė keturios rinktinės: Naujoji Zelandija, Australija, PAR ir Anglija. Prancūzija žaidė trijuose finaluose ir dar tris kartus buvo patekusi į pusfinalį.

Istorija
--------

Mintis surengti pasaulio regbio čempionatą Tarptautinė regbio futbolo tarybai (IRFB) buvo pasiūlyta dar šeštajame dešimtmetyje, bet dėl griežtai mėgėjiško požiūrio į sportą jos buvo atsisakyta. Galiausiai devintajame dešimtmetyje labiau komercializuotos Australijos regbio sąjunga ir Naujosios Zelandijos regbio sąjunga pasisiūlė nepriklausomai surengti pasaulio čempionatą. IRFB, neturėdama kur trauktis, sutiko šį klausimą nagrinėti viešai. Australija, Naujoji Zelandija ir Prancūzija nuo pat pradžių labai palaikė iniciatyvą. Pietų Afrikos Respublika, nors ir žinodama, kad dėl apartheido jai nebus leista dalyvauti, IRFB valdyboje taip pat balsavo už pasiūlymą. To užteko, kad idėja nebūtų atmesta. Iki pakartotinio balsavimo buvo palenkti po vieną Anglijos ir Velso atstovą ir pasaulio regbio čempionatui buvo pritarta 10 balsų prieš 6.

Pirmasis pasaulio regbio čempiontas buvo surengtas 1987 m. Australijoje ir Naujoje Zelandijoje. Turnyre dalyvavo 16 kviestinių rinktinių. Po demokratinių rinkimų 1992 m. PAR buvo patikėta 1995 m. surengti trečiąjį pasaulio čempionatą. Jame PAR rinktinė ir nugalėjo. Šio turnyro pagrindu 2009 m. buvo sukurtas filmas Nenugalimas. 2003 m. Australijoje vykusį V pasaulio regbio čempionatą pirmą kartą laimėjo Anglijos regbio rinktinė. Ji tapo pirmąja ir iki šiol vienintele Šiaurės pusrutulio rinktine laimėjusia šį turnyrą.

Turnyrai
--------

|  |  |  |  |  |  |
| --- | --- | --- | --- | --- | --- |
| Metai | Šeimininkai |  | Finalas |  | Dėl trečios vietos |
| Nugalėtojas | Rezultatas | Antra vieta | Trečia vieta | Rezultatas | Ketvirta vieta |
| 1987  *Išsamiau* | Australija Australija &Naujoji Zelandija Naujoji Zelandija | **Naujoji Zelandija Naujoji Zelandija** | **29–9** | Prancūzija Prancūzija | Velsas Velsas | **22–21** | Australija Australija |
| 1991  *Išsamiau* | Anglija Anglija,Prancūzija Prancūzija, Airija,Škotija Škotija ir Velsas Velsas | **Australija Australija** | **12–6** | Anglija Anglija | Naujoji Zelandija Naujoji Zelandija | **13–6** | Škotija Škotija |
| 1995  *Išsamiau* | Pietų Afrikos Respublika PAR | **Pietų Afrikos Respublika PAR** | **15–12**(po pratęsimo) | Naujoji Zelandija Naujoji Zelandija | PrancūzijaPrancūzija | **19–9** | Anglija Anglija |
| 1999  *Išsamiau* | Velsas Velsas | **Australija Australija** | **35–12** | Prancūzija Prancūzija | Pietų Afrikos Respublika PAR | **22–18** | Naujoji Zelandija Naujoji Zelandija |
| 2003  *Išsamiau* | Australija Australija | **Anglija Anglija** | **20–17**(po pratęsimo) | Australija Australija | Naujoji Zelandija Naujoji Zelandija | **40–13** | Prancūzija Prancūzija |
| 2007  *Išsamiau* | Prancūzija Prancūzija | **Pietų Afrikos Respublika PAR** | **15–6** | Anglija Anglija | Argentina Argentina | **34–10** | Prancūzija Prancūzija |
| 2011  *Išsamiau* | Naujoji Zelandija Naujoji Zelandija | **Naujoji Zelandija Naujoji Zelandija** | **8–7** | Prancūzija Prancūzija | Australija Australija | **21–18** | Velsas Velsas |
| 2015  *Išsamiau* | Anglija Anglija | **Naujoji Zelandija Naujoji Zelandija** | **34–17** | Australija Australija | Pietų Afrikos Respublika PAR | **24–13** | Argentina Argentina |
| 2019  *Išsamiau* | Japonija Japonija | **Pietų Afrikos Respublika PAR** | **32–12** | Anglija Anglija | Naujoji Zelandija Naujoji Zelandija | **40–17** | Velsas Velsas |
|

Šaltiniai
---------

1. ↑   Archyvuota kopija 2011-09-22 iš Wayback Machine projekto.